CELEX: C2007/117/29
Language: el
Date: 2007-05-26 00:00:00
Title: Υπόθεση C-158/07: Αίτηση για την έκδοση προδικαστικής αποφάσεως την οποία υπέβαλε το Centrale Raad van Beroep (Κάτω Χώρες) στις 22 Μαρτίου 2007 — Jacqueline Förster κατά IB-Groep

26.5.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 117/18
            
         Αίτηση για την έκδοση προδικαστικής αποφάσεως την οποία υπέβαλε το Centrale Raad van Beroep (Κάτω Χώρες) στις 22 Μαρτίου 2007 — Jacqueline Förster κατά IB-Groep
   (Υπόθεση C-158/07)
   (2007/C 117/29)
   Γλώσσα διαδικασίας: η ολλανδική
   Αιτούν δικαστήριο
   Centrale Raad van Beroep
   Διάδικοι στην υπόθεση της κύριας δίκης
   
      Εφεσείουσα: Jacqueline Förster
   
      Εφεσίβλητο: IB-Groep
   Προδικαστικά ερωτήματα
   
               1)
            
            
               Αφορά το άρθρο 7 του κανονισμού 1251/70 (1) και τον σπουδαστή που έχει έλθει στις Κάτω Χώρες για λόγους κυρίως σπουδών και αρχικώς, παράλληλα με τις σπουδές του, άσκησε σε περιορισμένη έκταση βιοποριστικές δραστηριότητες, πλην όμως έπαυσε εν τω μεταξύ να ασκεί τις δραστηριότητες αυτές;
            
         
               2)
            
            
               Εμποδίζεται από την οδηγία 93/96 (2) ο κατά το ερώτημα 1 σπουδαστής να επικαλεσθεί επιτυχώς το άρθρο 12 ΕΚ προς τον σκοπό χρηματοδοτήσεως σπουδών;
            
         
               3)
            
            
               
                           α.
                        
                        
                           Ισχύει επίσης για την κάλυψη των δαπανών διαβιώσεως σπουδαστών ο κανόνας ότι, όσον αφορά τις παροχές κοινωνικής πρόνοιας, ένας πολίτης της Ενώσεως που δεν ασκεί οικονομική δραστηριότητα μπορεί να επικαλεστεί το άρθρο 12 ΕΚ μόνον εφόσον διέμεινε νομίμως στη χώρα υποδοχής για ορισμένο χρονικό διάστημα ή εφόσον διαθέτει άδεια διαμονής;
                        
                     
                           β.
                        
                        
                           Σε περίπτωση καταφατικής απαντήσεως, είναι θεμιτό να απαιτείται κατά το χρονικό αυτό διάστημα η τήρηση μιας προϋποθέσεως ως προς τη διάρκεια διαμονής αποκλειστικώς από υπηκόους άλλων, πλην της χώρας υποδοχής, κρατών μελών;
                        
                     
                           γ.
                        
                        
                           Σε περίπτωση καταφατικής απαντήσεως, συνάδει προς το άρθρο 12 ΕΚ η πρόβλεψη μιας προϋποθέσεως ως προς τη διάρκεια διαμονής πέντε ετών;
                        
                     
                           δ.
                        
                        
                           Σε περίπτωση αρνητικής απαντήσεως, ποια προϋπόθεση ως προς τη διάρκεια διαμονής είναι θεμιτή;
                        
                     
         
               4)
            
            
               Πρέπει σε ατομικές περιπτώσεις να απαιτείται συντομότερη περίοδος νόμιμης διαμονής, όταν άλλοι παράγοντες εκτός από τη διάρκεια πιθανολογούν σε σημαντικό βαθμό την ύπαρξη εντάξεως στον κοινωνικό βίο της χώρας υποδοχής;
            
         
               5)
            
            
               Όταν οι ενδιαφερόμενοι μπορούν, όπως προκύπτει από απόφαση του Δικαστηρίου έχουσα αναδρομικά αποτελέσματα, να αντλούν περισσότερα δικαιώματα από το άρθρο 12 απ' ό,τι γινόταν προηγουμένως δεκτό, μπορεί τότε να απαιτείται η τήρηση συναφών με αυτά δικαιολογημένων προϋποθέσεων που αφορούν χρονικά διαστήματα στο παρελθόν, όταν οι προϋποθέσεις αυτές γνωστοποιήθηκαν λίγο μετά τη δημοσίευση αυτής της αποφάσεως;
            
         
      (1)  Κανονισμός (ΕΟΚ) 1251/70 της Επιτροπής, της 29ης Ιουνίου 1970, περί του δικαιώματος των εργαζομένων να παραμένουν στην επικράτεια κράτους μέλους μετά την άσκηση σ' αυτό ορισμένης εργασίας (ΕΕ ειδ. έκδ. 05/001, σ. 64).
   
      (2)  Οδηγία 93/96/ΕΟΚ του Συμβουλίου, της 29ης Οκτωβρίου 1993, σχετικά με το δικαίωμα διαμονής των σπουδαστών (ΕΕ L 317, σ. 59).